OpenLLM-France/wikimedia huggingface dataset:
# Neteges Sunshine

Neteges Sunshine (títol original en anglès, Sunshine Cleaning) és una pel·lícula comèdia/drama del 2008 protagonitzada per Amy Adams i Emily Blunt. Dirigida per Christine Jeffs i escrita per Megan Holley, la pel·lícula va ser preestrenada en el Festival de Cinema de Sundance del 2008 el 18 de gener del 2008. Va ser adquirida per Overture Films per ser distribuïda i va fer un llançament limitat en els Estats Units el 13 de març del 2009.

## Repartiment

* Amy Adams com Rose Lorkowski
* Emily Blunt com Norah Lorkowski
* Alan Arkin com Joe Lorkowski
* Mary Lynn Rajskub com Lynn
* Eric Christian Olsen com Randy
* Jason Spevack com Oscar Lorkowski
* Kevin Chapman com Carl Swanson
* Steve Zahn com Mac
* Clifton Collins Jr. com Winston

## Premis i nominacions

| Any | Resultat | Premi | Categoria | Guanyador |
| 2008 | Nominat | Sundance Film Festival | Drama | Christine Jeffs |
| 2009 | Nominat | Satellite Awards | Millor actriu de repartiment | Emily Blunt |
| 2009 | Guanyador | Casting Society of America | Casting - Baix pressupost - Drama/Comèdia | Avy Kaufman |

## Referències

* ↑ Títol català a Ésadir
* ↑ Thompson, Anne; Miller, Winter. «Overture nabs 'Sunshine Cleaning'». Variety, 26-02-2008. Arxivat de l'original el 10 agost 2009. [Consulta: 10 agost 2009].

## Enllaços externs

* Lloc web oficial britànic Arxivat 2010-12-07 a Wayback Machine. (anglès)
# Newtònia fosca

La newtònia fosca (Newtonia amphichroa) és un ocell de la família dels vàngids (Vangidae).

## Hàbitat i distribució

Habita la selva pluvial i vegetació secundària a les terres altes de l'est de Madagascar.

## Referències

* ↑ «Newtònia fosca». Cercaterm. TERMCAT, Centre de Terminologia. Rev. 10/05/2023(català)
# Newtònia comuna

La newtònia comuna (Newtonia brunneicauda) és un ocell de la família dels vàngids (Vangidae).

## Hàbitat i distribució

Habita boscos, manglars, arbusts i semidesert de les terres baixes i muntanyes de Madagascar.

## Referències

* ↑ «Newtònia comuna». Cercaterm. TERMCAT, Centre de Terminologia. Rev. 10/05/2023(català)
# Newville (Alabama)

Newville, Alabama és una població dels Estats Units a l'estat d'Alabama. Segons el cens del 2000 tenia 553 habitants.

## Demografia

Segons el cens del 2000, Newville tenia 553 habitants, 221 habitatges, i 163 famílies. La densitat de població era de 53,1 habitants/km².
Dels 221 habitatges en un 32,6% hi vivien nens de menys de 18 anys, en un 52% hi vivien parelles casades, en un 17,2% dones solteres, i en un 26,2% no eren unitats familiars. En el 23,1% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,93.
Per edats la població es repartia de la següent manera: un 27,1% tenia menys de 18 anys, un 5,8% entre 18 i 24, un 27,8% entre 25 i 44, un 21,5% de 45 a 60 i un 17,7% 65 anys o més.
L'edat mediana era de 37 anys. Per cada 100 dones hi havia 86,2 homes. Per cada 100 dones de 18 o més anys hi havia 84,9 homes.
La renda mediana per habitatge era de 27.596 $ i la renda mediana per família de 31.375 $. Els homes tenien una renda mediana de 25.714 $ mentre que les dones 21.250 $. La renda per capita de la població era de 13.890 $. Aproximadament el 8,9% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Newville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r juliol 2010].
* ↑ «Geographic Comparison Table- Newville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Nealita

La nealita és un mineral de la classe dels òxids. Rep el non em honor de Leo Neal Yedlin (Brooklyn, Nova York, 20 de març de 1908 – New Haven, Connecticut, 7 d'octubre de 1977), advocat nord-americà, autor i destacat col·leccionista de minerals, qui va descobrir el mineral. Un altre mineral, la yedlinita, també és anomenat en honor seu.

## Característiques

La nealita és un òxid de fórmula química Pb₄Fe$^{2+}$(As$^{3+}$O₃)₂Cl₄·2H₂O. Cristal·litza en el sistema triclínic. La seva duresa a l'escala de Mohs és 4.
Segons la classificació de Nickel-Strunz, la nealita pertany a «04.JD - Arsenits, antimonits, bismutits; amb anions addicionals, amb H₂O» juntament amb els següents minerals: seelita i tooeleïta.

## Formació i jaciments

Va ser descoberta al districte de Làurion, dins la prefectura d'Àtica (Grècia). També ha estat descrita en altres indrets del país, així com a Itàlia, Polònia, Alemanya i França.

## Referències

* ↑ «Nealite» (en anglès). Mindat. [Consulta: 7 desembre 2019].
# Convent de les Carmelites (Castellterçol)

El Convent de les Carmelites és una obra neoclàssica de Castellterçol (Moianès) inclosa a l'Inventari del Patrimoni Arquitectònic de Catalunya.

## Descripció

Edifici de planta quadrada amb un pati central amb un pou. La façana està distribuïda en tres nivells amb torres prismàtiques en els laterals. Les finestres estan coronades per arcs rebaixats construïts amb maó, igual que el voladís sota la teulada. Les dues torres estan rematades per roses dels vents que representen arcàngels fets de làmina de ferro i una de les torres té una campana.

## Història

A l'entrada del recinte hi ha una placa amb la inscripció "D. Jose Brugarola i Palau. Nacido en Castellterçol el 24 de 1779. Murió en Valencia el 2 de Marzo de 1851. Fundó esta casa de beneficiencia con el fin de socorrer a los pobres de esta villa que por su edad o estado físico no sean capaces de proveer a su subsistencia. En septiembre de 1860 empezó su construcción y se hizo su inauguración solemne y definitiva el dia 3 de noviembre de 1867". Posteriorment a la seva inauguració s'hi van fer moltes obres.

## Referències

* 1 2 «Convent de les Carmelites». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 agost 2017].
# Cratí de Constantinoble

Cratí de Constantinoble (en llatí Cratinus, en grec Κρατῖνος Kratinos) fou un mestre i jurista romà d'Orient que tenia el càrrec de comes sacrarum largitionum o encarregat de l'erari.
L'emperador Justinià I li va encarregar el 530 de compilar el seu Codi (Digest) juntament amb Tribonià, cap de la comissió, el professor Teòfil de Constantinoble, Doroteu i Anatoli professors a Beirut, i dotze patroni causarum. Hi van treballar tres anys.

## Referències

* ↑ Cratinus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 888
# Lahaina

Lahaina és una concentració de població designada pel cens dels Estats Units a l'estat de Hawaii. Segons el cens del 2000 tenia 9.118 habitants.

## Demografia

Segons el cens del 2000, Lahaina tenia 9.118 habitants, 2.599 habitatges, i 1.760 famílies La densitat de població era de 611,86 habitants per km².
Dels 2.599 habitatges en un 27,6% hi vivien nens de menys de 18 anys, en un 47,9% hi vivien parelles casades, en un 12,5% dones solteres, i en un 32,3% no eren unitats familiars. En el 18,9% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,50 i el nombre mitjà de persones que vivien en cada família era de 3,91.
Per edats la població es repartia de la següent manera: un 22,8% tenia menys de 18 anys, un 8,7% entre 18 i 24, un 33,3% entre 25 i 44, un 23,3% de 45 a 64 i un 11,9% 65 anys o més.
L'edat mediana era de 36,0 anys. Per cada 100 dones hi havia 108,17 homes. Per cada 100 dones de 18 o més anys hi havia 110,12 homes.
La renda mediana per habitatge era de 52.984 $ i la renda mediana per família de 54.879 $. Els homes tenien una renda mediana de 29.583 $ mentre que les dones 25.392 $. La renda per capita de la població era de 19.921 $. Aproximadament el 6,8% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lahaina». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Lahaina». American Fact Finder. Oficina del Cens dels Estats Units, 15-09-2010.
# Musaranya de Grassé

La musaranya de Grassé (Crocidura grassei) és una espècie de mamífer eulipotifle de la família de les musaranyes (Soricidae) que habita el Camerun, la República Centreafricana, Guinea Equatorial, el Gabon i, possiblement, la República del Congo. No sembla que hi hagi grans amenaces per aquesta espècie en el seu conjunt, tot i que algunes poblacions poden estar amenaçades per la desforestació.

## Referències

* ↑ uBio (anglès)
* ↑ The Taxonomicon (anglès)
* 1 2 Cassola, F. (2016). "Crocidura grassei (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Mussara

«Mussara o la Mussara» té aquests significats:
* La Mussara, despoblat a les Muntanyes de Prades agregat al municipi de Vilaplana (Baix Camp)
* La Mussara (Vilaplana), muntanya del municipi de Vilaplana a la comarca del Baix Camp
* Serra de la Mussara, serra situada al municipi de Vilaplana a la comarca del Baix Camp
* Abric de la serra de la Mussara abric rocós del vessant sud de la serra de la Mussara amb representacions de pintura rupestre protegides com a Patrimoni de la Humanitat
# Burgred

Burgred, Burhred o Burghred fou rei de Mèrcia (852-874). Burgred es convertí en rei de Mèrcia el 852, Possiblement emparentat amb el seu predecessor Beorhtwulf. Després de la Pasqua del 853, Burgred es casà amb Æthelswith, filla d'Æthelwulf, rei dels saxons occidentals. El matrimoni es va celebrar a la vila reial de Chippenham a Wessex.
El 853 Burgred va enviar missatgers al seu sogre, Æthelwulf de Wessex, perquè l'ajudés a subjugar als gal·lesos, que vivien entre Mèrcia i el mar occidental (mar d'Irlanda), ja que es rebel·laven contra el seu domini. Immediatament el Rei Æthelwulf traslladà el seu exèrcit i avançà amb Burgred contra els gal·lesos. Envaïren el seu territori i els subjugaren a Burgred.
Dotze anys després de l'èxit de Burgred contra els gal·lesos, el 865, va arribar el gran exèrcit pagà. Després de les seves reeixides campanyes contra l'Ànglia de l'Est i Northúmbria avançaren travessant Mèrcia i arribant a Nottingham el 867. Burgred llavors va apel·lar als seus cunyats el rei Ethelred de Wessex i Alfred perquè l'ajudessin en la contesa. Els exèrcits de Wessex i Mèrcia no plantejaren cap lluita seriosa. El 874 l'avanç dels vikings des de Lindsey cap a Repton i el saqueig de Tamworth, va fer que Burgred marxés del seu regne.
Després de la fugida de Burgred, els vikings nomenaren el merci Ceolwulf perquè el substituís, exigint-li juraments de lleialtat. Burgred es retirà a Roma i va morir allí. Va ser enterrat, segons la Crònica anglosaxona, a l'església de Santa Maria, a l'escola de la nació anglesa (ara Santo Spirito in Sassia) a Roma.
Segueixen apareixent monedes del regnat de Burgred principalment trobades de forma disseminada però també s'han trobat en acumulades en dos tresors. El 1998 la Unitat d'Arqueologia de Camp de la Universitat de Birmingham va trobar un tresor de Burgred, a prop del castell de Banbury. El desembre del 2003 es trobaren monedes de plata de Burgred en un lloc de Yorkshire, que podria ser el primer enterrament reial en vaixell viking a Anglaterra.

## Notes

* 1 2 3 4 5 "Burgred (d. 874?)". Oxford Dictionary of National Biography (online ed.). Oxford University Press. doi:10.1093/ref:odnb/4018
* ↑ Ann Williams; Alfred P. Smyth; D. P. Kirby A Biographical Dictionary of Dark Age Britain: England, Scotland, and Wales, C. 500-c. 1050. Psychology Press, 1991, p. 68–69. ISBN 978-1-85264-047-7.
* ↑ 1911 Encyclopædia Britannica - Burgred
* ↑ Crònica anglosaxona, sub anno 874
* 1 2 Dr Rory Naismith; Dr Martin Allen; Dr Elina Screen Early Medieval Monetary History: Studies in Memory of Mark Blackburn. Ashgate Publishing, Ltd., 28 desembre 2014, p. 409. ISBN 978-1-4094-5668-1.

## Bibliografia

* Anglo-Saxon Chronicle: MS A v. 3, Janet Bately (ed.), Brewer, Rochester (NY) 1986, ISBN 0-85991-103-9.

## Enllaços externs

* Burgred coins from Severn Stoke coin hoard Arxivat 2014-04-21 a Wayback Machine.
# Muntañola

«Muntañola» té aquests significats:
* Editorial Muntañola (1917 - ~1929), editorial barcelonina especialitzada en llibres infantils i juvenils
* Biografies:
** Antoni Maria Muntañola i Carné (Barcelona, 1883-Barcelona, ~1941), dibuixant humorístic i editor de llibres infantils
** Antoni Maria Muntañola i Tey (Barcelona, 1909), advocat, polític i editor
** Joaquim Muntañola i Puig (Barcelona, 1914-Barcelona, 2012), dibuixant d'humor, comediògraf, publicista i escriptor
** Josep Muntañola i Thornberg, doctor, arquitecte-urbanista, professor de la UPC
# Museu memorial i biblioteca Nehru

El Museu memorial i biblioteca Nehru (NMML) és un conjunt format per un museu i una biblioteca a Nova Delhi, India, que pretén conservar i reconstruir la història del moviment d'independència indi. Ubicat a la residència del primer ministre indi, és una institució autònoma que depèn del ministeri de cultura indi. Es va fundar el 1964 després de la mort del primer primer ministre de l'Índia, Jawaharlal Nehru. Impulsa la recerca acadèmica en història moderna i contemporània. És el millor museu sobre el primer ministre indi i els seus arxius contenen els escrits de Mohandas Gandhi, així com els papers privats de C. Rajagopalachari, B. C. Roy, Jayaprakash Narayan, Choudhary Charan Singh, Sarojini Naidu i Rajkumari Amrit Kaur. El març de 2010 es va iniciar un procés de digitalització dels arxius que el juny del 2011 havia escanejat 867,000 pàgines manuscrites i 29,807 fotografies, i els usuaris de la pàgina web de la biblioteca s'havien descarregat 500.000 arxius. Entre les publicacions del centre destaca el Selected Works of Jawaharlal Nehru, Man of Destiny de Ruskin Bond, Nehru Anthology (1980) i Nehru Anthology.
El centre ha donat beques per impulsar la investigació a acadèmics com l'historiador Ramachandra Guha i el cap de la comissió d'informació de Kejriwal. És una de les millors biblioteques de Delhi pel que fa a les Ciències Socials i té una gran col·lecció de publicacions periòdiques. El 26 d'abril de 2016 una daga que havia estat un obsequi del primer ministre Jawaharlal Nehru d'Aràbia Saudí va ser robat del museu. L'incident es va conèixer quan un visitant va alertar d'un vidre trencat.

## Referències

* ↑ Nehru Memorial Museum and Library Ministry of Culture, 23-August, 2011,
* ↑ «Christie's to return Gandhi's letter». The Times of India, 04-07-2007. Arxivat 2011-09-12 a Wayback Machine. «Còpia arxivada». Arxivat de l'original el 2011-09-12. [Consulta: 14 gener 2017].
* ↑ «Nehru goes Google». Mint (newspaper), 10-06-2011.
* ↑ «Controversy In Nehru’s Home». Tehelka Magazine, Vol 6, Issue 7, Dated 21 February 2009. Arxivat 25 de setembre 2012 a Wayback Machine. «Còpia arxivada». Arxivat de l'original el 2012-09-25. [Consulta: 14 gener 2017].
* ↑ Nehru Memorial Museum & Library Arxivat 2011-10-14 a Wayback Machine. Archives of Indian Labour.
* ↑ «At Nehru Memorial Museum and Library, a gift is stolen, not one CCTV». The India Express, 27-04-2016.
# Calau blanc

El calau blanc (Berenicornis comatus) és una espècie d'ocell de la família dels buceròtids (Bucerotidae) i única espècie del gènere Berenicornis (Bonaparte, 1850) si bé alguns autors l'han inclòs a Aceros. Habita els boscos del sud de Myanmar, Tailàndia peninsular, sud del Vietnam, Malaia, Sumatra i Borneo.
# Calamity Jane

* Per a altres significats, vegeu «Calamity Jane (desambiguació)».
Martha Jane Canary, coneguda amb el malnom de Calamity Jane (Princeton, Missouri, 1 de maig de 1853 - Terry, Dakota del Sud, 1 d'agost de 1903), fou una famosa aventurera que va viure al Far West. Fou guia professional de l'exèrcit i lluità contra els indis.
Era la més gran d'una família de sis fills. Va viure algun temps a Virginia City (Montana). El 1868 es va traslladar a Wyoming. El 1870 es va fer guia de l'exèrcit i va adoptar l'uniforme de soldat. Va servir en la campanya del general Custer el 1872. Fou en aquesta època quan ella mateixa es va posar el malnom de Calamity Jane. El 1876 va treballar de prostituta, i després de cuinera i netejadora per a una senyora, a prop de Black Hills. Després va viatjar en tren cap a Deadwood (Dakota del Sud) amb Wild Bill Hickok i Charlie Utter. Hickok va morir durant una partida de pòquer el 2 d'agost de 1876. Calamity va declarar que s'havien casat i que Hickok era el pare de la seva filla Jane, que hauria nascut el 1873 (el 1941 es va trobar un registre de casament del 25 de setembre del 1873 a Benson's Landing, Montana, que aparentment confirma la història). La nena va ser donada més tard en adopció.
Calamity Jane es va traslladar a El Paso, Texas, el 1884, on es va casar amb Clinton Burke el 1885. Es van separar el 1895. El 1896 va entrar al circ ambulant de Buffalo Bill (Buffalo Bill's Wild West), amb el qual va seguir fins que va morir, el 1903, per les complicacions d'una pneumònia.
Des del 1936 s'han fet diverses pel·lícules, sèries de televisió, etc., amb Calamity Jane de protagonista.

## Referències

* 1 2 3 Etulain, Richard W. The life and legends of Calamity Jane (en anglès), 2014. ISBN 9780806146324.
* 1 2 3 «Calamity Jane» (en anglès). [Consulta: 3 gener 2018].
* ↑ «Calamity Jane is born - May 01, 1852 - HISTORY.com». HISTORY.com.

## Vegeu també

* Calamity Jane (pel·lícula de 1953)

## Enllaços externs

* Obres de o sobre Calamity Jane a Internet Archive
# El Saler

* Per a altres significats, vegeu «Saler».
El Saler és una pedania de la ciutat de València i forma part de la comarca nova de la Ciutat de València, si bé es considera tradicionalment com a part de la Ribera Baixa. Limita al sud amb El Palmar i al nord amb Pinedo, i se situa a la vora de l'Albufera de València. Situat a 8 km de la ciutat, és un poble típic de l'Albufera, en la qual té una situació privilegiada a la restinga que la separa de la Mediterrània, que destaca la platja amb dunes verges i la devesa o pinada.

## Les platges

El Saler disposa de dues platges, ambdues situades a la restinga de l'Albufera de Valencia; la primera és al costat del poble, i l'altra més al sud i contigua. El punt de divisió entre les dues és la Gola del Pujol, un canal que connecta l'Albufera amb la mar. Conjuntament fan quasi 10 km de llargada. A causa de la gran afluència de visitants a les platges des de la capital, les platges disposen de moltíssimes zones d'aparcament, sovint situada a la vora de la Devesa.

## La Devesa

La Devesa és una franja de pinada densa que creix entre l'arena de les dunes de les platges del Saler i de la Devesa, i corre al sud fins al Palmar. Se separa de la vora de la mar per pocs metres i en parts ateny una amplària significant. És una zona molt concorreguda per esportistes i senderistes, alhora que alberga diverses espècies d'aus i un reguitzell de flora i fauna endèmica.

## El poble

També rep aquest nom el poble de pescadors i agricultors que se situa directament darrere de la platja homònima. És un poble amb tradició hostalera, amb una selecció de restaurants oferint plats valencians basats sobretot en l'arròs. Al sud del poble hom troba el camp de golf i el Parador de Turisme del Saler. A tot el tram de la carretera CV-5010 (variant que travessa el poble) corresponent al Saler, hi ha un carril bici adossat.

## Transport

El Saler disposa d'una connexió ràpida al centre de la ciutat mitjançant l'autovia del Saler o CV-500. A més a més, s'enllaça amb els altres pobles de la costa amb la CV-5010, al nord, i la continuació de la CV-500 com a carretera convencional, al sud.

## Enllaços externs

* El Saler Arxivat 2020-01-17 a Wayback Machine.
* Parc Natural de l'Albufera
# Dąbie (Gran Polònia)

Dąbie (alemany: Eichstädt) és una ciutat de Polònia, es troba al voivodat de Gran Polònia, al powiat de Koło. El 2018 tenia 2.004 habitants. El 2021 tenia 1.358 habitants.

## Referències

* ↑ «Wielkopolskie (Poland)». Citypopulation. [Consulta: 27 gener 2024].
# Dąbrowa Górnicza

Dąbrowa Górnicza és una ciutat del sud de Polònia (al Voivodat de Silèsia) en el Zagłębie Dąbrowskie, prop de Katowice i Sosnowiec. Dąbrowa Górnicza és una de les ciutats de la conurbació de Katowice. Els habitants de la ciutat són 127,500 (Desembre de 2010).
El topònim Dąbrowa, deriva del polonès dąb (roure). Al segle xix era un important centre de la mineria del carbó i al seu nom s'hi va afegir, el 1919, l'adjectiu Górnicza (el qual es refereix a la mineria) per distingir-la de poblacions com Dąbrowa Tarnowska i Dąbrowa Białostocka.

## Referències

* ↑ European Spatial Planning Observation Network (ESPON)«Archived copy». Arxivat de l'original el 2009-07-28. [Consulta: 28 març 2009].
* ↑ Central Statistical Office, Warsaw 2010, «Population. Size and Structure by Territorial Division, as of June 30, 2009» (PDF). Arxivat de l'original el 2010-02-15. [Consulta: 31 desembre 2009].

## Enllaços externs

* Encyclopædia Britannica Dąbrowa Górnicza (anglès)
* Jewish Community in Dąbrowa Górnicza on Virtual Shtetl (anglès)
# El Genís

El Genís és una obra del municipi de Santa Eugènia de Berga (Osona) inclosa en l'Inventari del Patrimoni Arquitectònic de Catalunya.

## Descripció

Masia de grans dimensions, de planta quadrada, coberta a quatre vessants. La façana es troba orientada al sud-oest amb un portal d'arc rebaixat (pintat imitant pedra), finestres a la planta, tres balcons al primer pis i tres finestres al segon pis. Una de les finestres de la planta té una inflexió gòtica. Al sud-est s'hi annexiona un cos de porxo que és visible des de la façana. A nivell del primer pis s'hi obren cinc arcs de mig punt, amb l'arrencada de ferro. A la part norg oest cal remarcar unes finestres amb llangardaix a la planta, un ampit motllurat i una llinda gòtica al primer pis. A la part nord-est s'hi annexiona un cos modern. És construïda amb pedra basta, picada, tàpia. A l'interior hi ha un portal amb l'arc deprimit amb unes rosetes a l'intradós. Al primer graó de l'entrada hi ha una antiga llinda amb decoracions conopials.
A la llinda interior hi figura la inscripció "FRANCISCO GENIS 1649".

## Història

Als segles x i xi constava la capella de domus Sti. Genesil; no sabem si guardava el mateix emplaçament actual. Apareix de nou documentada durant el segle xiii amb el nom de Sant Genís.
El mas és esmentat sense l'afegitó "sant" i com a cognom dels vells hereus de la casa des del segle xiv. En els fogatges de la parròquia de Santa Eugènia de Berga de 1553 hi trobem inscrit un tal Joan Genis. En el nomenclàtor de la província de Barcelona de l'any 1860 la trobem registrada com a "Masia Casa de labranza". Segons la informació oral de la família la casa fou restaurada l'any 1921 i fins aleshores la façana ostentà un bonic portal adovellat. L'any 1949 es va arrebossar i el 1965 s'hi va annexionar un cos. Conserva un notable arxiu que s'inicia vers el 1370.

## Referències

* 1 2 3 4 5 6 «El Genís». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].